 Maganga ameifungia timu yake mabao manne tangu kuanza kwa msimu huu katika mechi 10, ambazo timu hiyo imecheza kinyume na ilivyokuwa msimu uliopita ambapo alifunga mabao kumi.Akizungumza na gazeti hili, Maganga alisema kinachomfanya ashindwe kufunga ni kuondoka kwa Busungu, aliyekuwa akishirikiana naye vizuri na ndio maana ameshindwa kufunga mabao mengi msimu huu.“Kwa sasa nimepewa mtu mwingine ambaye bado hatujazoeana sana kama ilivyokuwa kwa Busungu, lakini ligi bado inaendelea naamini naweza kuchanganya na kufanya mambo makubwa kama ilivyokuwa msimu uliopita,” alisema Maganga.Mshambuliaji huyo mwenye uwezo mkubwa wa kucheka na nyavu alisema kufanya kwake vizuri msimu uliopita kumemfanya pia kuwa na wakati mgumu katika ufungaji kwa sababu mabeki wengi wanamfahamu na wamekuwa wakimdhibiti.Alisema pamoja na yote lakini bado hajakata tamaa na ataendelea kupambana kuhakikisha timu yake inafanya vizuri msimu huu na kumaliza ligi kwenye nafasi za juu